เงินบาทเปิด 30.85/88
ธนาคารกรุงเทพ รายงาน เงินบาทเปิด 30.85/88 ตลาดค่อนข้างเงียบ แต่คาดแนวโน้มอ่อนค่าเล็กน้อย
3 ก.พ. 2554

ธนาคารกรุงเทพ รายงาน เงินบาทเปิด 30.85/88 ตลาดค่อนข้างเงียบ แต่คาดแนวโน้มอ่อนค่าเล็กน้อย
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.85/88 บาท/ดอลลาร์ อ่อนค่าลงเล็กน้อยจากเย็นวานนี้ที่ปิดตลาดที่ระดับ 30.83/86 บาท/ดอลลาร์
วันนี้ตลาดคงค่อนข้างเงียบ แต่เมื่อคืนดอลลาร์ปรับตัวแข็งค่าขึ้นมาเล็กน้อย หลังจากที่เงินยูโรขึ้นไปแตะที่ 1.3860 ดอลลาร์/ยูโรแล้ว นักลงทุนต่างชาติเทขายเงินยูโรเพื่อทำกำไรออกมาบ้าง เงินยูโรเลยปรับอ่อนค่าลงมา 
ขณะที่มองว่าแนวโน้มเงินบาทวันนี้น่าจะอ่อนค่าลงได้บ้าง ซึ่งแม้จะเป็นการซื้อขายตามปกติ แต่เนื่องจากตลาดเบาบาง หากมีแรงซื้อดอลลาร์เข้ามาก็สามารถทำให้ดอลลาร์แข็งค่าขึ้นได้ 
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 81.50 เยน/ดอลลาร์ ส่วนเงินยูโรอยู่ที่ 1.3810 ดอลลาร์/ยูโร
นักบริหารเงิน คาดว่า เงินบาทวันนี้มีแนวโน้มอ่อนค่า มองกรอบไว้ที่ 30.80-30.95 บาท/ดอลลาร์